BL1TTNERI ACEAS. 
246 
prominentibus, membranacea, utrinque glabra, subdecempollicaria, 3 pollices lata. Petioli 5-g lineas 
longi, teretiusculi, stellulato-pubescentes. Stipulas.Flores in axillis foliorum fasciculato» 
congesti, crebri, tardius post foliorum delapsum laterales, longe pedunculati; pedunculis filiformibus, 
pubescentibus, 9-11 lineas longis, supra basim articulatis. Calyx profunde quinquepartitus, glabriusculus, 
coloratus; foliolis lanceolatis, acuminatis, membranaceis, planis, quinquenerviis, marginetomentosis, squa¬ 
libus, ante apertionem floris marginibus valvatim approximatis. Petala quinque, hypogyna, cum foliolis 
calycinis alternantia, longissime unguiculata, obovato-spathulata, obtusa, reticulato-quinqueneryia, glabra, 
aequalia, adscendentia, calyce longiora. Unguis lamina longior; parte superiore anguste linearis ; parte infe¬ 
riore dilatatus, membranaceus, oblongus, cucullato-concavus, curvatus, intus nervis tribus prominentibus 
glandulosis notatus. Praefloratio corollae : unguis ante apertionem floris ita geniculatim intus flexus , ut 
lamina parti cucullatas unguis immediate insidere videatur; laminae sibi mutuo imbricatim incumbentes. 
Stamina hypogyna. Filamenta basi in urceolum membranaceum connata, glabra; quinque petalis opposita 
antherifera, lineari-capillacea, post apertionem floris extrorsum flexa; quinque alterna sterilia, latiora et 
duplo longiora, lineari-subulata, erecta. Antherie geminae, biloculares, didymae, appositae, in apice filamenti 
cujuslibet fertilis sessiles , dorso affixae, minutae, antheram unicam quadriloeularem, dorso intus 
spectantem referentes; loculi subreniformes, bivalves, glabri. Ovarium superum, sessile, parvum, obova- 
tum, lenticulari-compressum (?), glabrum, apice in stylum desinens, quinqueloculare; ovula circiter 8 in 
quolibet loculo, axi centrali affixa, biseriata. Stylus capillaceus, glaber, apice quinquefidus, longitudine 
staminum fertilium. Stigmata simplicia, glabra. Fructus haud suppetunt. (Descriptio juxta specimen prope 
Angosturam cultum. ) 
2. THEOBROMA BICOLOR. 4 
T. foliis oblongis, obtusis, basi oblique cordatis, integerrimis, subtus tenuissime albo- 
tomentosis. 
Theobroma bicolor. Humboldt et Bonpland , Plantce aequinoctiales. To/n. I. pag. 104. 
tab. 3 o. 
Cacao bicolor Poiret , Encycl. suppi. 2. p. 7. 
Bacao incolarum. 
Crescit frequentissime in sylvis Provinciae Chocoensis (Regno Novo- Granatensi'). 
Colitur prope Carthago , oppidum in radicibus Andium Quinduensium , altitudine 495 
hexapod. 
Arbor triorgyalis; truncus decem-aut duodecimpedalis, diametro quinque-aut septempollicari, apice 
in tres et plures divisus ramos patentes; cortice ruguloso; ligno albido, levi, flexili; ramulis laivibus, 
albidis; junioribus tetragonis, tenuissime cano-tomentosis. Folia alterna, breviter petiolata, oblonga, obtusa, 
basi obliqua et cordata, integerrima, reticulato-venosa, sex-aut septem nervia , nervis venisque subtus 
prominentibus, membranacea, supra glabra, viridia, subtus tenuissime et densissime albo-tomentosa, 
septem-aut octopollicaria, tres et dimidium aut quatuor pollices lata. Petioli septem aut octo lineas 
longi, teretiusculi, interne canaliculati, tenuissime cano-tomentosi. Stipulas petiolares geminas, lanceolatae, 
externe albido-tomentosse, petiolis multo breviores, deciduae. Pedunculi axillares, solitarii, subdicho- 
tome ramosi, pluriflori, longitudine petioli, bracteati, tenuissime albido-tomentosi. Flores pedicellati, 
parvi, rubescentes. Calyx quinquepartitus, coloratus; foliolis lanceolatis^ acuminatis, reflexis. Petala 
quinque, longitudine fere calycis, trinervia, basi concava, medio lineari-angustata, in laminam orbicularem 
concavam producta. Filamenta basi in tubum brevem connata; quinque subulata, membranacea,, antheris 
destituta ; quinque alterna breviora, deorsum flexa, teretiuscula, apice antherifera. Anthera: geminas in quo¬ 
libet filamento fertili, didymas, flavas. Ovarium superum, sphaericum, sericeum. Stylus i , erectus. Stigma 
simplex, acutum. Drupa ovata, sex-aut octopollicaris, decemsulcata, quinquecostata, sericea, quinquelo- 
cularis. Sarcocarpium tenue , maturitate non secedens. Endocarpium lignosum, rugosum, durissimum. 
Semina crebra, oblonga, transverse superposita, in pulpa nidulantia, receptaculo centrali affixa; pulpa 
flava, saporis gratissimi. Integumentum triplex; exterius tenuissimum, pulpa obsitum ; medium crustaceum, 
fulvum ; intimum membranaceum. Cotyledones corrugatae. (Bonpl. 1 . c. et mss.) 
Nonnisi folia vidi. 
